Svein Ellingsen

Svein Ørnulf Ellingsen (født 13. juli 1929 på Kongsberg, død 5. april 2020 i Arendal) var en norsk billedkunstner og salmedikter. 

Norsk Salmebok og salmeboktillegget Salmer 1997 har 58 tekster (originale og gjendiktninger) av Svein Ellingsen. I Norsk salmebok 2013 er han også representert med 58 verker. Han er også representert i salmebøker i alle nordiske land, i Tyskland/Østerrike, Sveits og USA.

Liv og virke
Ellingsen tok artium i 1948, studerte ved Statens håndverks- og kunstindustriskole 1950-1951, ved Bjarne Engebrets malerskole 1951–1952 og ved Statens kunstakademi 1952–1955. Han arbeidet som kunstkritiker og journalist i studietiden, blant annet i Vårt Land. 

Han arbeidet i ukeavisen Vår Kirke 1957–1963 og i Schibsteds forlag 1963–1966. Han tok pedagogisk seminar ved Statens lærerhøgskole i forming 1966–1967, og arbeidet som formingslærer ved Moland ungdomsskole i Arendal 1968–1983.

Han ble statsstipendiat i 1976. På samme tid utga han flere bøker. Hans første salmer ble offentliggjort på 1950-tallet, og hans første bok kom i 1978. Hans salmer ble tonesatt av blant andre Knut Nystedt, Egil Hovland, Harald Herresthal, Harald Gullichsen og Trond Kverno. Med 58 salmer og gjendiktninger i den nyeste utgaven av Norsk Salmebok (2013) var Svein Ellingsen landets mest anerkjente salmedikter i sin tid. Tom Egil Hverven: Dåpens lys - Svein Ellingsens tekster formidler håp fra dypet av moderne, smertelige erfaringer - Bokmagasinet/Klassekampen 4. aprl 2020 Biskop Atle Sommerfeldt, biskop Stein Reinertsen: Svein Ellingsen - Minneord i Aftenposten 15. april 2020Tom Egil Hverven: Norges største salmedikter har gått bort - Klassekampen 8. april 2020

Ellingsen deltok på Høstutstillingen flere ganger og var også medlem av salmebokkomiteen som la grunnlaget for Norsk Salmebok 1984/1985.  

Han ble utnevnt til ridder av 1. klasse av St. Olavs Orden i 1995 og mottok Aust-Agder fylkes kulturpris 1977, Brobyggerprisen 1984, Fritt Ords Honnør 1992 og Tekstforfatterfondets ærespris 2001. I 2008 ble han tildelt æresdoktorat ved Det teologiske menighetsfakultet i forbindelse med markeringen av fakultetets 100-årsjubileum. I 2009 fikk han Petter Dass-prisen for sin innsats som salmedikter.Petter Dass-prisen til Svein Ellingsen - vl.no 

Svein Ellingsen var bosatt på Saltrød i Arendal kommune. 

 Bibliografi 
 Bidrag i Kunsten i kirkens historie. 1965
 Det skjulte nærvær. 1. utg. 1978
 Noen må våke. 1978 
 Under løftets høye himmel. 1981
 Så stilner livets jag. 1986
 Regler, rim og revestreker. 1986 (barnedikt)
 Vårt øye ser mot Betlehem. 1987
 Det finnes en dyrebar rose. 1989
 I lyset fra Guds fremtid. 1999 (dikt i utvalg)
 En bønn er gjemt i hjerteslagets rytme – salmer gjennom femti år. (2009)

 Litteratur 
 Eyvind Skeie (2009); Svein Ellingsen: En livsfortelling
 Anne Kristin Aasmundtveit; Biografisk leksikon til Norsk Salmebok og Norsk Koralbok, Verbum Forlag, Oslo, 1995. ISBN 82-543-0573-0, s. 140

 Referanser 

Eksterne lenker
Svein Ellingsen - Norsk biografisk leksikon

Kategori:Statsstipendiater
Kategori:Norske salmediktere
Kategori:Norske malere
Kategori:Aust-Agder fylkes kulturpris
Kategori:Vinnere av Petter Dass-prisen
Kategori:Riddere av 1. klasse av St. Olavs Orden
Kategori:Personer fra Kongsberg kommune
Kategori:Personer fra Arendal kommune